section_heading: Kultura
paragraph_text: U Brnjacima postoji HKUD "Brnjaci". HKUD "BRNJACI" Brnjaci reorganizirano je 31. listopada 2004. Društvo se u svom radu bavi čuvanjem, njegovanjem i promicanjem kulturne baštine Hrvata Lepeničke doline i šire. Društvo je imalo i nekoliko gostovanja izvan granica Bosne i Hercegovine, pomenut ćemo samo nekoliko: smotra folklora u Zaprešiću (Kupljesnki Hruševec), smotra folklora u Viškovu pokraj Rijeke, smotra folklora u Slatini (sve u Republici Hrvatskoj). Nastupa u Bosni i Hercegovini je nekoliko puta više, spomenut ćemo samo: smotre folklora u Fojnici, Bakovićima, Novom Travniku; zatim manifestacije poput “Lepeničke jeseni”, učešće u emisiji BiHayd Park, učešće u ”Pokladnim večerima”, organiziranje “Božićnog koncerta” i sl.